open-index/open-wikipedia-markdown huggingface dataset:
Khristodoulos

**Khristodoulos** (*Christódoulos*, , synt. *Chrístos Paraskevaḯdis*, Χρήστος Παρασκευαΐδης, 17. tammikuuta 1939 – 28. tammikuuta 2008) oli Ateenan ja koko Kreikan arkkipiispa ja Kreikan ortodoksisen kirkon priimas vuodesta 1998.

Paraskevaḯdis syntyi Xánthissa Pohjois-Kreikassa. Hän opiskeli aluksi lakia, mutta valmistuttuaan lähti opiskelemaan teologiaa ja hänestä tuli pappi 1965. Hän toimi Palaió Fáliron pappina 1965–1974 ja samaan aikaan Pyhän synodin pääsihteerinä. Vuonna 1974 hänet valittiin Dimitriádan piispaksi Vóloksessa ja 1998 Ateenan arkkipiispaksi arkkipiispa Serafimin seuraajaksi.

Khristodoulos oli karismaattinen ja suosittu, mutta myös kiistelty kirkon johtaja. Hän käytti internetiä, otti käyttöön viittomakieliset jumalanpalvelukset ja suunnitteli uskonnollista televisioasemaa. Hän oli myös konservatiivinen nationalisti ja puuttui usein politiikkaan. Hän vastusti erityisesti Turkkia ja kutsui turkkilaisia itäisiksi barbaareiksi. Vuonna 1998 hän sanoi eurooppalaisten vielä asuneen puissa kun Kreikassa rakennettiin sivilisaatiota. Vuonna 1999 hän vastusti Naton Jugoslavian pommituksia ja järjesti apua ortodoksiselle Serbialle. Vuonna 2001 hän sanoi syyskuun yhdennentoista päivän iskujen vuonna 2001 johtuneen suurvaltojen epäoikeudenmukaisuuden aiheuttamasta epätoivosta. Hän johti myös protestimarssia Kreikan Big Brother -televisio-ohjelmaa vastaan 2002. 

Hänen tärkein toimensa oli välien lähentäminen katoliseen kirkkoon. Paavi Johannes Paavali II vieraili Ateenassa 2001 ensimmäisenä paavina 1300 vuoteen, ja Khristodoulos vieraili 2007 Vatikaanissa huolimatta oman kirkkonsa eräiden tahojen vastustuksesta.

Khristodoulos kuoli kotonaan Ateenassa taisteltuaan seitsemän kuukautta syöpää vastaan.

## Lähteet
* Greek Orthodox Leader Dies at 69, NY Times
Privatbanken i Helsingfors

**Privatbanken i Helsingfors** (toisinaan mainittu nimellä **Suomen Yksityispankki Helsingissä**) oli suomalainen vuosina 1896–1922 toiminut liikepankki.  

Privatbankenin edeltäjä oli 1889 perustettu Helsingin Kansanpankki (*Helsingfors Folkbank A.B*), joka oli perustettu palvelemaan työväkeä. Privatbankenia perustettaessa Kansanpankki sulautettiin siihen. Privatbankenin oma liiketoiminta suuntautui kuitenkin pian Helsingin ruotsinkieliseen ylempään keskiluokkaan. 

Privatbanken oli aktiivinen arvopapereiden parissa. Se perusti ensimmäisenä pankkina oman notariaattiosaston vuonna 1901 ja liittyi Helsingin pörssiin vuonna 1912 heti sen perustamisvaiheessa. Pankin osakkeella käytiin pörssikauppaa.

Privatbanken joutui 1920-luvun alussa vaikeuksiin kärsimiensä valuuttatappioiden takia. Pankki oli ottanut Ruotsin kruunun määräisen valuuttalainan. Markan heikentyminen aiheutti sen, että pankin varat eivät riittäneet jättimäiseksi kasvaneeseen kruunuluottoon. Privatbanken fuusioitiin 1922 Pohjoismaiden Yhdyspankkiin. Pankin osakkeenomistajat menettivät sijoituksensa, mutta tallettajat säilyttivät varansa.

## Pankkisali

Privatbankenilla oli vain yksi Helsingissä sijainnut konttori Unioninkadun ja Pohjoisesplanadin kulmassa Uschakoffin talossa, jonka se oli ostanut 1896. Uschakoffin talon sisäpihalle rakennettiin 1904 Lars Sonckin suunnittelema jugend-tyylinen pankkisali. Helsingin kaupunki osti entisen pankkisalin 1961 ja entisöi tilat. Jugendsalin nimellä tunnetussa entisessä pankkisalissa toimi vuodesta 1984 Helsinki-tiedotus. Nykyisin siinä toimii Robert’s Coffee -kahvila.

## Lähteet
* Pörssitieto: Privatbanken (erikoisartikkeli)
* Helsingin Sanomat: Kertomuksia Helsingin kortteleista, osa 38: Dromedaari Privatbankenin pankkisalista tuli Jugendsali

### Viitteet
Julkiset hankinnat

**Julkinen hankinta** tarkoittaa menettelyä, jossa julkisyhteisö eli hankintayksikkö hankkii tarvitsemiaan tavaroita, palveluita tai rakennusurakoita. Hankinnalla tarkoitetaan tavaroiden ja palveluiden ostamista, vuokraamista ja urakalla teettämistä, kun taas hankinnan julkisuus viittaa hankintamenettelyn julkisuuteen, julkisten varojen käyttöön sekä julkisen vallan toimenpiteisiin julkisten palveluiden tuotannossa. Julkisen hankinnan erottaa valtiontuesta se, että julkinen hankinta on vastikkeellinen ja valtiontuki vastikkeeton.

Oikeudellisessa systematiikassa julkiset hankinnat sijoittuvat julkis- ja yksityisoikeuden leikkauspisteeseen. Niitä koskevat samaan aikaan sekä julkisoikeudelliset että yksityisoikeudelliset säännökset, eikä kaikkea niitä koskevaa sääntelyä voida sijoittaa joko julkis- tai yksityisoikeuden alaan, vaan siinä on piirteitä kummastakin.

## Taloudellinen vaikutus
Julkiset hankinnat ovat merkittäviä kansantalouden kannalta. Vuonna 2023 julkiset hankinnat olivat Suomessa noin 38 miljardia euroa. EU:n jäsenmaat käyttävät vuosittain noin 2 biljoonaa euroa julkisiin hankintoihin, mikä on lähes 14 prosenttia EU:n bruttokansantuotteesta.

## Sääntely
EU:ssa julkisissa hankinnoissa noudatetaan menettelytapoja, joista on säädetty hankintadirektiivein sekä kunkin maan omalla lainsäädännöllä. Suomessa on hankintalaki. Hankintalain tavoitteena on julkisten varojen käytön tehostaminen, laadukkaiden, innovatiivisten ja kestävien hankintojen edistäminen sekä turvata yritysten ja muiden yhteisöjen tasapuoliset osallistumismahdollisuudet julkisiin hankintoihin. Julkisten hankintojen sääntely perustuu Euroopan unionin sisämarkkinaoikeuteen.

## Lähteet
* 
* 

### Viitteet

## Kirjallisuutta
* 

## Aiheesta muualla
*Työ- ja elinkeinoministeriö
*Edilex teema: Julkiset hankinnat 
*Julkiset hankinnat -lehti sähköisessä muodossa
*Julkisten hankintojen seurantapalvelu Credita
Edward Tiffin

**Edward Tiffin** (19. kesäkuuta 1766 Carlisle, Englanti – 9. elokuuta 1829 Chillicothe, Ohio, Yhdysvallat) oli yhdysvaltalainen poliitikko ja Ohion osavaltion ensimmäinen kuvernööri.

Tiffin syntyi Englannin Carlistessa ja muutti silloiseen Virginian (nykyisen Länsi-Virginian alueelle 1784. Tiffin oli Ohion perustuslakia säätäneen kokouksen puheenjohtaja vuonna 1802 ja valittiin seuraavana vuonna Ohion kuvernööriksi, jolloin hänet valittiin ylivoimaisella äänten enemmistöllä. Hän istui Yhdysvaltain senaatissa vuosina 1807–1809, josta hän erosi vaimonsa kuoleman jälkeen. Vuosina 1809–1811 hän toimi Ohion edustajainhuoneessa ja 1810–11 saman edustajainhuoneen puheenjohtajana.

## Lähteet
Gilajoki

**Gilajoki** () on Coloradojoen sivujoki Yhdysvaltojen lounaisosassa Arizonan ja New Mexicon osavaltioissa. Se on noin 1&nbsp;044 kilometriä pitkä.

Joen varrella on Gilajoen intiaanireservaatti. Vuosina 1848–1853 Yhdysvaltojen ja Meksikon välinen raja kulki jokea pitkin, kunnes Yhdysvallat pakotti Meksikon myymään joen eteläpuolisen alueen itselleen.
Maanpuolustusvelvollisuus

**Maanpuolustusvelvollisuus** on Suomen perustuslain 127. pykälässä määritelty velvollisuus, jonka mukaan jokaisella kansalaisella on velvollisuus osallistua isänmaan puolustukseen tai avustaa sitä lain tarkemmin määräämällä tavalla. Vaikka asevelvollisuus koskee vain miehiä, maanpuolustusvelvollisuus koskee kaikkia Suomen kansalaisia, ja vaikka siviilipalvelus tarjoaa miehelle mahdollisuuden laillisesti vapautua asevelvollisuudesta (2010-luvulla lähtien sodanaikaisestakin), se ei vapauta maanpuolustusvelvollisuudesta.

Maanpuolustusvelvollisuus kattaa Suomessa asevelvollisuuden, siviilipalveluksen, työvelvollisuuden sekä velvollisuuden osallistua väestönsuojeluun. Lisäksi erinäisiä muita velvollisuuksia, kuten väestönsuojien rakentamisvelvoitetta ja huoltovarmuuteen liittyviä varastointivelvoitteita, voidaan perustella maanpuolustusvelvollisuudella.

## Lähteet

*

*

*

*

### Viitteet
Gilajoen intiaanireservaatti

**Gilajoen intiaanireservaatti** sijaitsee Yhdysvaltojen Arizonassa lähellä Phoenixin kaupunkia, sen metropolialueella. Se on perustettu 1859, mutta virallinen perustamisvuosi on 1939. Reservaatin pinta-ala on 1&nbsp;511,902 km², vuoden 2000 väestönlaskennan mukaan siellä on asukkaita 11&nbsp;257. Sen suurimmat yhteisöt ovat Sacaton, Komatke, Santan ja Blackwater. Hallinnolliset virastot sijaitsevat Sacatonossa.

Reservaatti oli Ira Hayesin synnyinpaikka ja hänen kuollessaan hänen kotipaikkansa.

## Aiheesta muualla

*Gilajoen yhteisön sivusto
Raaka-Arska (EP)

**Raaka-Arska** on suomalaisen Raaka-Arska Tuomisen 12" EP ja ensimmäinen oma levytys. Se julkaistiin vuonna 1989. Levy sisältää neljä cover-kappaletta tunnetuista hiteistä. Tunnetuin niistä lienee "Roudari hani", joka on Mikko Saarelan käännös Hurriganesin tunnetuksi tekemästä "Road Runner" -klassikosta.

## Kappaleet

### A-puoli
# "Roudari hani" (- Road Runner -) (McDaniel, suom.san. Mikko Saarela)
# "Puhu hiljaa rakkaudesta" (- Speak Softly Love -) (Rota, Kusik, suom.san. Vexi Salmi)
### B-puoli
# "Enok" (- Chewy Chewy -) (Resnick, Levine & Resnick, suom.san. Moog Konttinen)
# "Roudari-Roope ja Hengari-Hertta" (- Roland the Roadie -) (Shel Silverstein, suom.san. Pertti Reponen)
Castra praetoria

**Castra Praetoria** oli Roomassa sijainnut pretoriaanikaartin kasarmialue. Historioitsija Suetoniuksen mukaan pretoriaaniprefekti Lucius Aelius Sejanus rakennutti kasarmit vuonna 23.

Kasarmit sijaitsivat Rooman ulkopuolella, ja ne oli ympäröity vankoilla tiilimuureilla. Alueen koko oli 440 x 380 metriä. Myöhemmin kasarmin suojavallit yhdistettiin Aurelianuksen kaupunginmuuriin, ja osa Castra Praetorian muureista on näkyvissä edelleen.

Keisari Konstantinus Suuri hajotti pretoriaanikaartin vuonna 312 ja hävitti myös Castra Praetorian.
Mikko Haljoki

**Mikko Markus Haljoki** (26. marraskuuta 1936 Anjala – 20. helmikuuta 2015 Hämeenlinna) oli suomalainen toimittaja, kirjailija, laulunsanoittaja ja pakinoitsija.

Haljoki työskenteli toimittajana vuodesta 1962 lähtien ja oli työssä muun muassa *[[Viikkosanomat|Viikkosanomissa]]* ja *[[VIP (lehti)|VIP]]*-miestenlehdessä. Hän toimi myös MTV:n asiaohjelmajaoston päällikkönä. Muutettuaan 1971 Hämeenlinnaan Haljoki alkoi tehdä toimittajatyötä freelancerina eri aikakauslehtiin ja televisioon. 

Haljoki kirjoitti 1960-luvulla hupailuja ja viihdekäsikirjoituksia Yleisradiolle ja MTV:lle ja 1970-luvulla pakinoita *[[Seura (lehti)|Seura]]*-lehteen nimimerkillä Mikko-setä. Hän teki myös pari laulunsanoitusta, tunnetuimpana Rauno Lehtisen sävelmä ”Toiset meistä”. Haljoelle myönnettiin valtion ylimääräinen sanomalehtimieseläke.

## Teoksia
*  *Nuori, ikävöity, kuollut*, dekkari.  Karisto 1963
*  *Sano teeveesti vaan: hymyä, huulta ja herjaa kuvaruudun maailmasta*, tekijät Mikko Haljoki ja Jouko Sorjanen.  Karisto 1966
*  *Tonttujoukko varpahillaan: tarina täydellisestä rikoksesta*, dekkari.  Karisto 1966
*  *Pontikkari, auta miestä viinamäessä eli kirja niille jotka ovat pieniin päin*.  Lehtimiehet, Tampere 1969 ( yhdessä Unto Kivelän ja Pekka Vuoren kanssa, ryyppäämisen alueella liikkuvia houreellisia kuvitelmia)
*  *Sopan ja kauhan miehet: pakinoita*, kuvitus Jorma Nousiainen.  Otava 1979
*  *Suuri suomalainen ravikirja*, yksi kirjoittajista.  WSOY 1982
*  *Kadonneitten hotelli*, veijaridekkari.  Book Studio, Hyvinkää 1991
*  *Kuinka kopla eli ja vaikutti: Hämeenlinnan soitannollisen kerhon vuosikymmenet 1945-1995*.  Hämeenlinnan soitannollinen kerho 1995
*  *Oppimisen vuoksi : Hämeenlinnan ammattiopetuksen tekijöitä ja näkijöitä 1946-1996*, haastattelut Mikko Haljoki.  Hämeenlinnan ammattioppilaitos 1996

## Lähteet
* Suomen kirjailijat -tietokanta
* Lista Haljoen teoksista (Web Archive -linkki)

### Viitteet
Zeno Colò

**Zeno Colò** (30. kesäkuuta 1920 Abetone – 12. toukokuuta 1993 San Marcello Pistoiese, Italia) oli italialainen alppihiihtäjä.

Colò voitti syöksylaskun olympiakultaa Oslon talviolympialaisissa 1952. Samoissa kisoissa hän sijoittui neljänneksi sekä pujottelussa että suurpujottelussa. Aspenissa järjestetyissä vuoden 1950 maailmanmestaruuskilpailuissa Colò voitti kultaa syöksylaskussa ja suurpujottelussa sekä saavutti hopeaa pujottelussa.

## Lähteet
* 
* Colò Ski-databasen sivuilla
Taskuelokuvia 94–04

__NOTOC__
**Taskuelokuvia 94–04** on suomalaisen Limonadi Elohopea -yhtyeen kokoelmalevy. Se julkaistiin vuonna 2007.

## Kappaleet
# Neiti Nahkahansikas
# Katkeran rauhallinen
# Liekkimaja
# Mene Laurin luo
# Istutin sulle puun
# Laavaa
# Magenta
# Ollaan kaheleita
# Olet nakertanut minut loppuun
# Taas mua pohjaan
# Linnut
# Potkin maassa makaavaa
# Pahat housut
# Siskoni artisokansydän
# Lumi ei peitä jälkiä
# Tupakkapäivä
# Kerrankin samassa kaupungissa (aiemmin julkaisematon)
# Sammakonkutua (aiemmin julkaisematon)

## Arvostelut
* Soundi: 

## Lähteet

## Aiheesta muualla
* Taskuelokuvia 94–04 discogs.com -sivustolla
Korkean erotuskyvyn nestekromatografia

**Korkean erotuskyvyn nestekromatografia**, josta yleisimmin käytetään lyhennettä **HPLC** (), on kromatografinen menetelmä, jota käytetään yhdisteiden erottamiseen, tunnistamiseen ja kvantitatiiviseen analysointiin. HPLC-analytiikasta on tullut yksi yleisimmistä kemiallisen analytiikan instrumentaalisista menetelmistä ja sillä on laajat käyttösovellukset lähes kaikilla kemian aloilla. 

## Toimintaperiaate
HPLC-laitteistossa liuottimeen liuotettu näyte pakotetaan kulkemaan ohuen putken eli kolonnin läpi, joka on pakattu tiiviisti hienojakoisella kiinteällä faasilla. Yhdisteiden erottuminen korkean erotuskyvyn nestekromatografiassa perustuu yhdisteiden vuorovaikutukseen kiinteän stationäärifaasin ja liikkuvan nestemäisen faasin välillä. Erottuneet yhdisteet havaitaan detektorilla, jonka avulla yhdisteitä voidaan esimerkiksi tunnistaa sekä määrittää niiden pitoisuuksia näytteessä.

## Laitteisto

HPLC-laitteisto koostuu yksinkertaisimmillaan liuossäiliöstä, korkean paineen tuottavasta liuospumpusta, kolonnista ja detektorista. Modernin HPLC-laitteiston kokoonpano voi sisältää myös esimerkiksi liuosten kaasunpoistoyksikön, seospumpun, automaattisen näytteensyöttäjän, kolonniuunin ja datan käsittely-yksikön (tietokoneen).

**Kolonni** on osa, jossa yhdisteiden erottuminen tapahtuu. Kolonni on teräs- tai polymeeriputki, joka on tiiviisti pakattu hyvin hienojakoisella kiinteällä aineella, jota kutsutaan stationaarifaasiksi. Stationaarifaasin koostumus vaihtelee käyttösovelluksesta riippuen. Stationäärifaasin laatu määrää, onko kyseessä käänteisfaasi-, normaalifaasi-, ioninvaihto- vai ekskluusiokromatografia. Yleisin stationaarifaasin materiaali on silika tai kemiallisesti modifioitu silika. Kemiallisesti modifioidussa silikassa silikaan on kiinnitetty jokin kemiallinen ryhmä, kuten syano-, amino-, dioli, nitro-, fenyyli-, C18-, C8-, tai C2-ryhmä. Myös muita materiaaleja voidaan käyttää, kuten alumiinioksidia.

**Pumppu** HPLC -laitteistossa pystyy tuottamaan tyypillisesti yli 300 bar korkean paineen, jota tarvitaan liuottimen pumppaamiseen tiivisti pakatun stationaarifaasin läpi. Yleensä pumpuilla voidaan myös tuottaa hyvin tarkasti kahden tai useamman liuottimen seoksia siten, että liuosten tilavuussuhteita voidaan analysoinnin aikana portaattomasti muuttaa. Tätä kutsutaan gradienttiajoksi. Isokraattisessa ajossa liuoskoostumus pysyy samana koko ajon ajan.

**Detektori** on laite, jolla kolonnissa erottuneet yhdisteet voidaan havaita. Yleisimmin käytetyt detektorit perustuvat valon absorbanssin, taitekertoimen, johtokyvyn tai muun sähkökemiallisen ilmiön, fluoresenssin tai massaspektrin mittaamiseen. Detektori tuottaa yhdisteen havaitessaan jonkin mitattavissa olevan vasteen, jonka avulla yhdiste voidaan mahdollisesti tunnistaa tai sen määrä liuoksessa voidaan mitata.

## Lähteet
Egon Zimmermann

**Egon Zimmermann** (8. helmikuuta 1939 Lech, Vorarlberg, Itävalta, Natsi-Saksa – 23. elokuuta 2019) oli itävaltalainen alppihiihdon olympiavoittaja.

Zimmermann voitti syöksylaskun olympiakultaa Innsbruckissa 1964. Chamonix'n maailmanmestaruuskilpailuissa 1962 hän voitti kultaa suurpujottelussa ja sijoittui pronssille syöksylaskussa.

Alppihiihdon maailmancupiin Zimmermann osallistui kausilla 1966–1967 ja 1967–1968 saavuttamatta suurempaa menestystä.

## Lähteet
* 
* Zimmermann Ski-databasen sivuilla 

### Viitteet
Heavy metal -umlaut

**Heavy metal -umlaut** (englanniksi myös *röck döts*) tarkoittaa metalliyhtyeiden nimissään visuaalisina tehosteina käyttämiä tarkkeita ilman, että niiden käytön olisi tarkoitettu vaikuttavan nimen lausumiseen millään tavoin. Tunnettuja heavy metal -umlautia käyttäneitä yhtyeitä ovat muun muassa Blue Öyster Cult, Mötley Crüe, Queensrÿche, Motörhead sekä Crashdïet. Asiaa on parodioitu elokuvassa *[[Spinal Tap|This Is Spıal Tap]]*, jossa fiktiivinen muusikko David St. Hubbins perusteli umlautin käyttämistä yhtyeen nimessä n-kirjaimen päällä seuraavasti: ”Ne ovat kuin silmäpari. Sinä katsot umlautia ja umlaut katsoo sinua.”

Ensimmäinen tietoinen heavy metal -umlautin käyttö tapahtui 1970, kun Blue Öyster Cult sijoitti sen O-kirjaimen päälle. On jäänyt epäselväksi, oliko kyseessä yhtyeen kitaristin Allen Lanierin vai manageri Sandy Pearlmanin ajatus, mutta lähtökohtana pidetään joka tapauksessa metallin wagneriaanista ulottuvuutta.

Mötley Crüe pani nimeensä pisteet ”näyttääkseen eurooppalaiselta”. Idea syntyi Löwenbräu-olutta juodessa. Yhtyeellä ei ollut aavistustakaan, että kirjainten päällä olevilla pisteillä olisi jotain tekemistä ääntämisen kanssa. Kun Saksan vierailulla yleisö huusi Mötley Crüen nimeä umlautien mukaisesti, yhtye ei voinut käsittää miksi.

Nimitys perustuu sekaannukseen diakriittisenä merkkinä käytetyn treeman ja umlautin välillä. Historiallisen äänteenmuutoksen kanssa sillä ei ole mitään tekemistä, eikä "umlaut" tässä tapauksessa esiinny umlautille tyypillisessä äänneympäristössä.

## Lähteet

## Aiheesta muualla
* 
*  Archive.org
Klemetti (etunimi)

**Klemetti** on suomalainen miehen etunimi. Se on muunnelma Klemens-nimestä, joka on ollut muun muassa useilla paaveilla.

Digi- ja väestötietoviraston tietojen mukaan vuoden 2019 loppuun mennessä nimen on saanut Suomessa alle 67 ihmistä. Useiden muiden vanhojen etunimien tapaan Klemetti esiintyy Suomessa myös sukunimenä. Marraskuussa 2020 se oli sukunimenä 1266 suomalaisella.

Klemetin nimipäivä oli Suomessa vuoteen 1994 saakka 23. marraskuuta, Pyhän Klemensin eli varhaiskristillisen paavi Klemens I:n muistopäivänä. Vuonna 1995 tämä harvinaiseksi jäänyt nimi kuitenkin poistettiin almanakasta, jolloin tälle päivälle otettiin Ismo.

## Tunnettuja Klemettejä

* Klemetti Eerikinpoika (1500–1600-luku), Kajaanin linnan profossi
* Klemetti Krook (k. ennen 1556), Savonlinnan isäntä, kuninkaan kanslian kirjuri
* Klemetti Näkkäläjärvi (s. 1960), pohjoissaamelainen kielenkääntäjä ja poliitikko, Saamelaiskäräjien ent. puheenjohtaja

## Nimi ja sen muunnelmat sukunimissä
Nimi Klemetti esiintyy myös suomenkielisenä sukunimenä. Muita etunimestä Klemetti tai Klemens johtuvia suomenkielisiä sukunimiä ovat muiden muassa Klemettilä, Klemelä, Klemola ja Kleemola.

## Lähteet
Rikard Norling

**Rikard Norling** (s. 4. kesäkuuta 1971) on ruotsalainen jalkapallovalmentaja. Tammikuusta 2024 lähtien hän on toiminut Stockholm Internazionalen päävalmentajana.

## Ura

Norlingin peliura jäi juniorivuosiin IK Belen ja IF Brommapojkarnan joukkueissa.

IF Brommapojkarnan juniorijoukkueessa valmennusuransa aloittanut Norling toimi pitkään AIK:n organisaatiossa juniorivalmentajana.. Kaudella 2005 hänestä tuli AIK:n päävalmentaja. Norling palautti solnalaisseuran Allsvenskaniin ja aina hopealle kaudella 2006. Hän sai potkut AIK:sta kauden 2008 jälkeen AIK:n sijoituttua Allsvenskanissa viidenneksi.  Yllätyspotkut aiheuttivat valtaisaa närkästystä AIK-fanien keskuudessa, mikä johti mm. urheilutoimenjohtaja Ola Anderssonin eroon. 

Joulukuussa 2009 uutisoitiin, että Norling palaa vuoden 2010 alusta alkaen valmennustehtäviin Superettanissa pelaavan Assyriskan päävalmentajana.  Norlingin johdolla Assyriska pelasi hyvän kauden 2010 ja sijoittui lopulta neljänneksi.

Toukokuussa 2011 Norling jätti Assyriskan siirtyäkseen Ruotsin hallitsevan mestarin Malmö FF:n päävalmentajaksi kesäkuun alussa.  Vajaa kausi 2011 päättyi Allsvenskanin sijalle 14. Kaudella 2012 Norling nosti vuoden 2010 mestarijoukkueen takaisin taistelemaan kullasta, mutta sijoitus oli lopulta kolmas. Kaudella 2013 seura saavutti Norlingin alaisuudessa liigamestaruuden viiden pisteen erolla AIK:hon.  Marraskuun lopussa Norling erosi yllättäen Malmön päävalmentajan tehtävistä.  Pian eronsa jälkeen, joulukuun alussa hän siirtyi norjalaisen SK Brannin päävalmentajaksi. 

Kausi 2014 oli Brannille heikko, eikä Norling onnistunut luotsaamaan seuraa menestykseen. Brann voitti kauden aikana vain kahdeksan liigaottelua ja joutui putoamiskarsintaan. Brann hävisi sensaatiomaisesti Mjøndalenille yhteismaalein 4–1 ja putosi 27 liigavuoden jälkeen 1. divisioonaan.  Norling jatkoi putoamisesta huolimatta seuran päävalmentajana, mutta kehnot tulokset alkukaudella 2015 johtivat potkuihin toukokuun lopussa. 

Toukokuussa 2016 Norling palasi AIK:n päävalmentajaksi vuoteen 2019 ulottuvalla sopimuksella. Norling nosti AIK:n Allsvenskanissa toiseksi ja eroa Malmöhön jäi vain kuusi pistettä. Kaudella 2017 tuloksena oli myös Allsvenskanin kakkossija, tällä kertaa eroa mestariin kertyi seitsemän pistettä. Kaudella 2018 Norling palautti AIK:n vihdoin mestaruuskantaan kahden pisteen erolla IFK Norrköpingiin. Kaudella 2019 AIK taisteli mestaruudesta tasaisessa kärkitaistelussa, mutta jäi lopulta neljänneksi neljän pisteen päähän Djurgårdenista. Heinäkuussa 2020 AIK erotti Norlingin, kun AIK oli liigassa vasta sijalla 12.

Jouluaatonaattona 2020 Norling allekirjoitti sopimuksen IFK Norrköpingin kanssa ja aloittaa seuran päävalmentajana kaudella 2021. Norlingin johdolla Norrköping sijoittui kaudella 2021 Allsvenskanissa seitsemänneksi. Tulokset eivät parantuneet kaudella 2022 ja seurajohto päätyi erottamaan Norlingin heinäkuussa 2022.

Kaudeksi 2024 Norling palasi valmennustehtäviin Stockholm Internazionalen päävalmentajana.

## Meriitit
* Ruotsin mestaruus: 1998 (apuv.), 2013, 2018
**Hopeaa: 2006, 2016, 2017
* Superettan: 2005
* Ruotsin vuoden jalkapallovalmentaja: 2013

## Lähteet
Roine (täsmennyssivu)

**Roine** voi tarkoittaa ainakin seuraavia asioita:

* Roine, Kokemäenjoen vesistöön kuuluva järvi Kangasalla
* Roine, suomalainen etunimi
* Roine, suomalainen sukunimi, muun muassa seuraavilla henkilöillä:
** Eero Roine (1904–1966), näyttelijä
** Eila Roine, oik. *Roine-Auvinen*, (1931–2025), näyttelijä, Eero Roineen tytär, teatterineuvos
** Eino Roine (1905–1987), putkiasentaja ja SKDL:n kansanedustaja, Eero Roineen veli
** Esko Roine (s. 1944), näyttelijä, Eero Roineen poika
** Hannu Roine (s. 1942), yritysjohtaja, teollisuusneuvos
** Kaarlo Roine (1891–1918), punakaartilaispäällikkö
** Kauko Roine (s. 1935), eläinlääkäri, professori
** Liisa Roine (s. 1938), näyttelijä, Eero Roineen tytär
** Linda-Maria Roine, *Mercedes Bentso* (s. 1993), rap-artisti
** Miika Roine (s. 1991), jääkiekkoilija
** Paavo Roine (1914–1973), kemisti ja ravintokemian professori
** Raul Roine (1907–1960), kirjailija
** Reinhold Roine (vuoteen 1886 ja vuodesta 1920 *Silfverström*, 1866–1937), kirjailija ja kansakoulutarkistaja
** Susanna Roine (s. 1971), näyttelijä, Esko Roineen tytär
** Venla Roine (s. 2006), jalkapallomaalivahti.
Red Holzman

**William ”Red” Holzman** (10. elokuuta 1920 – 13. marraskuuta 1998) oli yhdysvaltalainen koripalloilija ja koripallovalmentaja. Hän pääsi Basketball Hall of Fameen vuonna 1986.

Holzman syntyi Lower East Siden alueella New Yorkissa. Palveltuaan toisen maailmansodan aikana Yhdysvaltain laivastossa hän aloitti 1940-luvulla ammattilaisuransa Rochester Royalsissa, jonka pelaajana hän oli mukana voittamassa NBA:n mestaruutta kaudella 1950–1951.

Holzman toimi myöhemmän uransa aikana pitkään New York Knicksin päävalmentajana. Hän valmensi Knicksin NBA:n mestariksi kahdella kaudella, 1969–1970 ja 1972–1973. Kauden 1969–1970 jälkeen hänet palkittiin . Hän oli 78-vuotias kuollessaan leukemiaan Long Islandilla. 

## Lähteet
Vanhan kirkon puisto

**Vanhan kirkon puisto** voi tarkoittaa jotain seuraavista:

* Vanhan kirkon puisto eli Vanha kirkkopuisto, puisto ja hautausmaa Helsingissä
* Vanhan kirkon puisto eli Kirjastonpuisto, puisto Tampereella
* Vanhan kirkon puisto, hautausmaa Kuopion Nilsiässä
* ”Vanhan kirkon puisto”, suomenkielinen versio Jimmy Webbin kappaleesta ”MacArthur Park”
Möttönen

**Möttönen** voi tarkoittaa seuraavia:
* Möttönen, kylä Perhon kunnassa
* möttönen, iso lihapiirakka.

## Sukunimenä
* Aarne Möttönen (1893–1943), jääkärimajuri
* Matti Möttönen (1935–1988), oikeuslääketieteen professori
* Matti Möttönen (s. 1959), kontra-amiraali
* Mikko Möttönen (s. 1980), kvanttiteknologian professori ja yritysjohtaja
* Riikka Möttönen (s. 1975), kognitiotieteilijä ja professori

;Entisenä sukunimenä
*Eino Palovesi, vuoteen 1947 Möttönen (1904–1980), kansanedustaja, ministeri ja maaherra

;Fiktiivisiä hahmoja
* korpraali Möttönen, Einari Ketolan näyttelemä hahmo.

## Katso myös
* Isomöttönen, sukunimi
Hakeem Olajuwon

**Hakeem Abdul Olajuwon** (s. 21. tammikuuta 1963 Lagos) on nigerialais-yhdysvaltalainen aktiiviuransa lopettanut koripalloilija, pelipaikaltaan sentteri. Hän syntyi jorubavanhemmille Lagosissa, Nigeriassa, aloitti koripallon verrattain myöhäisellä iällä 15-vuotiaana ja muutti sittemmin Yhdysvaltoihin pelatakseen Houstonin yliopiston joukkueessa.

## Ura

Houston Rockets varasi Olajuwonin  numerolla 1. Hänestä tuli nopeasti yksi Rocketsin tähtipelaajista, ja Yhdysvaltain kansalaisuuden saatuaan hän pääsi maajoukkueeseen, joka voitti olympiakultaa Atlantassa 1996.

Olajuwonin viimeinen NBA-kausi oli 2001–2002, jonka hän pelasi Toronto Raptorsissa. Hän on muslimi ja 213 senttiä pitkä. 

Olajuwon oli vuoden 1994 NBA:n arvokkain pelaaja, ja hänet nimitettiin vuonna 1996 yhdeksi NBA:n historian viidestäkymmenestä merkittävimmästä pelaajasta.

## Lähteet

## Aiheesta muualla
S/S Constantin

**S/S Constantin** oli vuonna 1866 Palmers Ship Building and Iron Companyn telakalla  Newcastlessa valmistunut Sydfinska Ångfartygs Aktiabolagetin matkustajahöyrylaiva.

Aluksen pituus oli 200 jalkaa ja siinä oli 120 hevosvoiman höyrykone. *Constantin* oli aikansa ylellisimpiä matkustajalaivoja; sen tiloja kuvailtiin: *"Etusalonki on verhoiltu arvokkailla puulajeilla ja hytit kalustettu mukaviksi mitä suurimmalla huolellisuudella."* 

Laiva aloitti valmistuttuaan palveluksensa reitillä Tukholma–Turku- Helsinki-Pietari linjalla, josta se vaihtoi jo seuraavana vuonna Pietari-Tallinna- Riika linjalle. Tukholmassa siipirattaat vaihdettiin 1872 kahteen potkuriin, jolloin aluksen nopeus kasvoi ja sen lastiruumat suurenivat. Muutostöiden jälkeen alus palasi alkuperäiselle reitilleen Tukholmasta Viipuriin. 

Aluksen ajettua karille se huutokaupattiin 1887 Helsingissä F. Kjöllerstedille, joka myi sen edelleen 1890 Riikaan Rigaer Dampfschiffahtille. Se myytiin 1919 riikalaiselle Russian East Asiatic Steamship Companylle.

## Lähteet
Wes Unseld

**Westley Sissel ”Wes” Unseld** (14. maaliskuuta 1946 Louisville, Kentucky – 2. kesäkuuta 2020) oli yhdysvaltalainen koripalloilija ja koripallovalmentaja. Hän pelasi koko ammattilaisuransa 1968–1981 nykyään Washington Wizardsina tunnetussa organisaatiossa, ensin viisi kautta Baltimore Bulletsissa ja sitten uransa lopun Washington Bulletsissa.

Unseld valittiin tulokaskaudellaan . Hän oli Wilt Chamberlainin jälkeen toinen pelaaja NBA-historiassa, joka on saanut samalla kaudella sekä arvokkaimman pelaajan että  tittelit. Unseld oli vuonna 1978 voittamassa NBA:n mestaruutta. Hänet valittiin tuolloin myös . Vuonna 1967 Unseld voitti Yhdysvaltain maajoukkueessa Pan-Amerikan kisojen kultamitalin.

Hänestä tuli myöhemmin joukkueensa päävalmentaja, ja hänet valittiin Basketball Hall of Fameen vuonna 1988. Vuosina 1996–2003 Unseld toimi Bulletsin/Wizardsin general managerina. Hän kuoli 74-vuotiaana 2. kesäkuuta 2020.

## Lähteet

## Aiheesta muualla
S/S Grefve Berg

**S/S Trafik** oli vuonna 1858 valmistunut helsinkiläisen  Ångfartygs Ab Trafikin  matkustajalaivahöyrylaiva, joka liikennöi Turusta Lyypekkiin.

## Valmistus
Alus tilattiin Andrew Leslie and Companylta Newcastlesta Yhdistyneestä kuningaskunnasta. Se valmistui loppuvuodesta 1857 ja alus luovutettiin turkulaiselle Österbottniska Ångfartygs Aktiebolagille nimettynä *Grefve Bergiksi*. Aluksen valmistuskustannukset olivat 72450 ruplaa.

## Palvelus
Alus aloitti toukokuussa 1858 liikennöinnin Pietarin, Tallinnan ja Riian välisellä reitillä. Alus ajoi 9. kesäkuuta 1859 Viron rannikolla pahoin karille ja se korjattiin Tukholmassa ollen koko kesän poissa palveluksesta. Seuraavan vuoden alus oli pääosin reitillä Tukholmasta Turun kautta Helsinkiin ja edelleen Pietariin yhdessä *S/S Auran* kanssa. Alus oli 1867 samalla reitillä yhdessä *Auran*, *S/S Wiborgin* ja *S/S Dagmarin* kanssa.

Alusta yritettiin myydä vuosina 1872 ja 1874, mutta tehtyjä tarjouksia pidettiin riittämättöminä. Alus myytiin lopulta 1975 huutokaupalla, jolloin turkulainen J. W. Rautell osti aluksen 65000 markalla. Alus makasi vuoden ankkurissa Turun Linnanaukolla, ja se kunnostettiin seuraavana talvena, jolloin muun muassa sen höyrykoneet vaihdettiin 90 hevosvoimaisiksi, siipirataskoneisto korvattiin kahdella potkurilla. Muutostöillä saatiin alukselle lisää rahtitilaa ja uusittu matkustamo. Alus nimettiin *Trafikiksi*

Helsinkiläinen Ångfartygs Ab Trafik aloitti liikennöinnin aluksella, kun se lähti 30. toukokuuta 1877 Turusta Pietariin ja sieltä edelleen Stettiniin ja Lyypekkiin. Alus sijoitettiin lopulta Turun ja Lyypekin väliselle reitille. Alus ajoi 21. lokakuuta 1880 karille Kustavin Lypertössä ja se upposi pari päivää myöhemmin.

## Lähteet

## Aiheesta muualla
*
Lisääntymisterveys

**Lisääntymisterveys** tarkoittaa mahdollisuutta turvalliseen ja hyvään sukupuolielämään sekä mahdollisuutta hankkia haluttu määrä lapsia haluttuun aikaan. 

Lisääntymisterveyttä edistetään pääasiassa terveydenhuoltoon kuuluvalla sukupuoli- ja seksuaalivalistuksella,  ehkäisyn saatavuuden varmistamisella, seksitauteihin liittyvällä terveydenhuolla, neuvolapalveluilla, mahdollisuudella turvalliseen aborttiin, perhesuunnittelulla, synnytysterveydenhuollolla sekä hedelmällisyyshoidoilla.

Suomessa lisääntymisterveyttä edistää erityisesti Väestöliitto.
Tom Heinsohn

**Thomas William ”Tom” Heinsohn** (26. elokuuta 1934 Jersey City, New Jersey – 9. marraskuuta 2020 Boston, Massachusetts) oli yhdysvaltalainen koripalloilija ja koripallovalmentaja.

201-senttinen Heinsohn syntyi Jersey Cityssä, New Jerseyssä. Boston Celtics varasi hänet pelaajakseen , ja hän toimi sittemmin saman joukkueen päävalmentajana aina 1970-luvun lopulle saakka. Hänet nimitettiin NBA:n vuoden tulokkaaksi vuonna 1957 ja vuoden valmentajaksi 1973. 

Heinsohn nimettiin Basketball Hall of Fameen vuonna 1986. 

## Lähteet

## Aiheesta muualla
Tibor Benedek

**Tibor Benedek** (12. heinäkuuta 1972 Budapest – 18. kesäkuuta 2020 Budapest) oli unkarilainen vesipalloilija, olympiavoittaja, maailman- ja euroopanmestari, joka toimi urheilu-uransa jälkeen vesipallovalmentajana.

Benedek kuului Unkarin maajoukkueeseen, joka voitti olympiakultaa Sydneyssä 2000, Ateenassa 2004 ja Pekingissä 2008. Benedek edusti maataan kesäolympialaisissa myös Barcelonassa 1992 ja Atlantassa 1996. Lisäksi Benedek voitti MM- ja EM-mitaleja, joiden joukossa maailmanmestaruus Barcelonassa 2003 ja Euroopan mestarus Sevillassa 1997.

Benedekin isä Miklós (s. 1946) on maassaan arvostettu näyttelijä.

Benedek työskenteli myös vesipallovalmentajana. Hän valmensi Unkarin miesten maajoukkuetta muun muassa Rio de Janeiron kesäolympialaisissa 2016 ja johti sen maailmanmestaruuteen vuonna 2013 sekä kahdesti EM-mitaleille. Hän kuoli haimasyöpään Budapestissa 47-vuotiaana 18. kesäkuuta 2020.

## Lähteet
* 

### Viitteet

## Aiheesta muualla
*
Mortimerin ansa

**Mortimerin ansa** () on avausansa espanjalaisessa pelissä. Ansa on nimetty yhdysvaltalaisen James Mortimerin mukaan. Mortimerin ansa on todellinen ansa siinä mielessä, että musta huijaa valkean siihen tarjoamalla ”ilmaista” sotilasta.

Ansa alkaa seuraavasti:

:1.e4 e5
:2.Rf3 Rc6
:3.Lb5 Rf6
:4.d3 Re7

Mortimerin puolustus. Tämä siirto on harvinainen ja ei paras mustalle, mutta se asettaa ansan. Valkoisella on monia hyviä vastauksia, mutta sotilaan ottaminen on virhe.
:5.Rxe5? c6!

(Katso kuvaaja.) Musta uhkaa sekä valkeaa lähettiä, että 6...Da5+. Jos lähetti liikkuu, musta voittaa hevosen haarukalla.

:6.Rc4

Valkean paras siirto, estää Da5+:n ja uhkaa pussimattia 7.Rd6#.

:6...d6
:7.La4 b5

Musta haarukoi valkean lähetin ja ratsun.

## Aiheesta muualla
*http://www.chess.com/news/mortimerin-ansa-8967
Bell X-2

**Bell X-2 Starbuster** oli yhdysvaltalainen koelentokone, joka rakennettiin äänennopeuden ylittämiseksi 2–3-kertaisena. Se oli toinen X-koekonesarjasta ja tyyppiä rakennettiin kaksi kappaletta.

Koneiden materiaalina käytettiin ruostumatonta terästä ja kupari-nikkeliseosta, ja niiden moottorina oli Curtiss-Wright XLR25 -rakettimoottori, joka tuotti 11–67&nbsp;kN työntövoiman.

X-2 laukaistiin muunnetusta Boeing B-50 Superfortress -pommikoneesta, ja ensimmäisen moottorittoman liitolennon sillä teki Bellin koelentäjä Jean L. ”Skip” Ziegler Edwardsin lentotukikohdassa 27. kesäkuuta 1952. Ziegler kuoli B-50-koneeseen kiinnitetyn X-2:n räjähtäessä kesken lennon 12. toukokuuta 1953.

Everstiluutnantti Frank K. ”Pete” Everest suoritti ensimmäisen rakettimoottoria käyttäneen lennon toisella X-2:lla 18. marraskuuta 1955, ja yhdeksännellä lennollaan seuraavan vuoden heinäkuun lopussa hän teki nopeuden uuden maailmanennätyksen Mach&nbsp;2.87 (3&nbsp;050&nbsp;km/h).

Kapteenit Iven C. Kincheloe Jr. ja Milburn G. ”Mel” Apt jatkoivat X-2:lla lentämistä. 7. syyskuuta 1956 Kincheloesta tuli ensimmäinen pilotti, joka oli ylittänyt 100&nbsp;000 jalan korkeuden (30&nbsp;500&nbsp;m), kun hän lensi 38&nbsp;466&nbsp;metrin korkeuteen. 20 päivää myöhemmin, 27. syyskuuta, Mel Apt rikkoi koneella ensimmäisenä kolmen Machin nopeuden: hän lensi nopeudella Mach 3.2 (3&nbsp;370&nbsp;km/h) 19&nbsp;960 metrin korkeudessa, tosin hän kuoli lopulta samalla lennolla menetettyään koneen hallinnan.

## Lento-ohjelma
X-2-koneet lensivät yhteensä 20 lentoa (27. kesäkuuta 1952 – 27. syyskuuta 1956).

**46-674*: seitsemän liitolentoa, kymmenen moottoroitua lentoa
**46-675*: kolme liitolentoa

## Tekniset tiedot

## Lähteet
*  
* Hewish, Mark: *Tietosarja – Lentokoneet*, Intercontinental Book Productions, England/Uusi Kivipaino Artko, 1977 (suom. Tuomo Huuhka) 

### Viitteet

## Aiheesta muualla

*  ''American X-Vehicles: An Inventory X-1 to X-50'', SP-2000-4531 - June 2003; NASA online PDF Monograph  
* NASA Bell X-2 Starbuster Fact Sheet  
* Bell X-2 DVD
S/S Wellamo (1898)

**[[S/S Wellamo (1898)|S/S Wellamo]]** (II) oli vuonna 1898 FÅAlle valmistunut matkustajalaiva, jolla oli myös sisaralus S/S Oihonna. 

S/S Wellamo (II) rakennettiin *Gourlay Bros. & Co.*:n telakalla Dundeessa Skotlannissa. Se liikennöi pääasiassa Hanko–Tukholma reitillä sekä reitillä Tukholma–Turku–Helsinki–Pietari–Tallinna. Ensimmäisen maailmansodan aikana kun laiva oli matkalla Ruotsin Sundsvallista Kokkolan Ykspihlajaan se joutui 29. elokuuta 1916 saksalaisen sukellusveneen U 47 pysäyttämäksi. Sen jälkeen kun laivan miehistö ja matkustajat olivat poistuneet aluksesta sukellusvene upotti sen tykkitulella Tankarin majakan luoteispuolella.

S/S Wellamo (II):n pituus oli 60,33 metriä ja leveys 9,54 metriä. Laivan vetoisuus oli 1&nbsp;043 bruttorekisteritonnia (613 nettorekisteritonnia) ja nopeus 13 solmua. Laivan nelisylinterisen trippelihöyrykoneen teho oli 1&nbsp;260 hevosvoimaa. Hyttipaikkoja oli I luokassa 81, II luokassa 18 ja III luokassa 10.

## Lähteet
* Suomen Höyrylaiva Osakeyhtiön siirtolaislaivat – S/S Wellamo (II) 

## Aiheesta muualla
*Wellamo (2); www.turkusteamers.com
*S/S Wellamo; Fakta om Fartyg
Sergio Pitol

**Sergio Pitol Demeneghi** (18. maaliskuuta 1933 Puebla de Zaragoza – 12. huhtikuuta 2018) oli meksikolainen kirjailija. Eräänä Latinalaisen Amerikan tunnetuimmista sanataiteilijoista hän voitti vuonna 2005 espanjankielisen maailman korkeimman kirjallisuuspalkinnon, Cervantesin.

Pitol on paitsi tehnyt luovaa kirjoittamistyötä, myös kääntänyt merkkiteoksia ja edustanut Meksikoa ulkomailla diplomaattina.

## Lähteet
M/S J. L. Runeberg

**M/S J. L. Runeberg** (ent. S/S *Helsingfors Skärgård*) on moottorilaiva, joka liikennöi kesäisin Helsingistä Porvooseen ja Loviisaan. Se on rakennettu vuonna 1912. Laivan alkuperäinen höyrykone vaihdettiin vuonna 1962 dieselmoottoriin. Se viettää talvet entisöitävänä kotisatamassaan Porvoossa. Risteilessään Porvooseen se pysähtyy pyydettäessä Haikon kartanossa ja Mustassa-Hevosessa. Laivalla on kahvila ja neljä salonkia.

## Aluksen historia
Helsingin kaupunginvouti takavarikoi aluksen 22. elokuuta 1965 maksamattomien velkojen vuoksi. Seuranneessa huutokaupassa aluksen osti Leo Vuoristo, joka oli puolisonsa Sadun kanssa ostanut hieman aiemmin Haikon kartanon. Alus myytiin 1985 Ingmar Gustafssonille ja Ted Lönnroosille, minkä jälkeen se kunnostettiin talkoovoimin. Aluksen 75-vuotista taivalta juhlistettiin matkalla Tukholmaan.

Aluksella on liikennöity vuosina 1945-1949 myös Korkeasaareen.

## Lähteet

## Aiheesta muualla
* Malmberg, Thure: M/S J. L. Runeberg - saaristolaiva sydämissämme 1912-2012, omakustanne (?)
* Aluksen verkkosivut
* IHA Lines
Hold It, Don’t Drop It

**Hold It, Don't Drop It** on yhdysvaltalaisen Jennifer Lopezin toinen single vuoden 2007 albumilta *[[Brave (Jennifer Lopez)|Brave]]*. 
Kappaleen kirjoittajia ovat Kevin Rusto, Waynne Nugent, Jennifer Lopez, Allen Phillip Lees, Tawana Dabney, Janet Sewell, Cynthia Lissette, Dennis Lambert ja Brian Potter.

Kappale samplaa Tavaresin hittiä "It Only Takes a Minute" (1975).

## Julkaisu

Kappale julkaistiin klubisinglenä Euroopassa syyskuussa 2007, jolloin se ylsi Billboardin Hot Dance Club Play -listan ensimmäiselle sijalle "Do It Well" -kappaleen tavoin. Myöhemmin 21. tammikuuta 2008 se julkaistiin virallisesti ainoastaan Euroopassa.

## Kritiikki
Kappaleen saama kritiikki oli pääasiassa positiivista *Blender Magazine* -lehden antaessa kolme ja *Digital Spy* -lehden antaessa sille neljä tähteä viidestä.

*Slant Magazine* -lehti nimesi "Hold It, Don't Drop It" -kappaleen olevan 35. paras kappale vuonna 2007. Lehti kutsui sitä Jennifer Lopezin parhaaksi singleksi vuosiin.

## Musiikkivideo

Kappaleen musiikkivideon kuvasi Melina 16. marraskuuta 2007. Ensiesitys nähtiin 4. joulukuuta 2007 MTV Europella ja MTV Türkiyella.
S/S Nikolai

**S/S Nikolai** oli vuonna 1858 valmistunut matkustajalaiva, ja sen omisti turkulainen Sydfinska Kustångfartygsbolaget. Höyrylaiva oli valmistunut Hullissa, ja se kulki potkurilla. Laiva aloitti linjalla Helsinki–Tallinna–Pietari. Myöhemmin se kulki sisaraluksensa S/S Alexanderin parina Lyypekkiin.

## Lähteet
Tieteen puolesta, fiktiota vastaan

__NOTOC__
**Tieteen puolesta, fiktiota vastaan** on Kuha.:n neljäs studioalbumi, joka julkaistiin 17. lokakuuta 2007.

## Kappaleet
# Fiktiota vastaan I – 4.47
# Flogiston (katsokaa tätä häviäjää) – 3.59
# Intervallit – 3.46
# Metafyysinen klubi – 3.38
# Palvelukseen halutaan harventaja – 4.09
# Tohtori Quantimil Krabola valmistautuu kiitospuheeseen Ruotsin kuninkaallisen tiedeakatemian palkintotilaisuudessa – 2.12
# Uusi paradigma – 3.34
# Fiktiota vastaan II – 4.55
# Opi tuntemaan sienet – 3.51
# Empirismin valkoiset sankarit – 4.07
# Arzamas-16 – 5.40

## Kokoonpano

### Yhtye
* Juha Kuha – laulu
* Jeesus Vipunen – kitara, taustalaulu
* Moukari Mononen – rummut
* Radio Bronson – koskettimet
* Bon Fotoni – basso, taustalaulu

### Tuotanto
* Mungo Mononen – tuottaja
* Burana "Morena" Varmo – äänittäjä, livemiksaaja
* Aki Rouskula – levymoguli

## Arvostelut
* Desibeli.net: 
* Noise.fi: 
* Soundi: 

## Lähteet

## Aiheesta muualla
*Ylioppilaslehden haastattelu
Anthony Wilding

**Anthony Frederick Wilding** (31. lokakuuta 1883 – 9. toukokuuta 1915) oli uusiseelantilainen tennispelaaja. Hän syntyi Christchurchissä ja opiskeli urheilu-uransa ohella lakimieheksi.

Wilding, joka pelasi myös krikettijoukkueessa, kuoli taistelussa Ranskassa ensimmäisessä maailmansodassa. Hän kuului Davis Cupin voittajajoukkueeseen neljästi (1907–1909, 1914) ja ylsi myös sisäkaksinpelin olympiapronssiin Tukholmassa 1912.

Wilding voitti Wimbledonin kaksinpelin neljästi vuosina 1910–1913 sekä nelinpeliturnauksen neljästi vuosina 1907, 1908, 1910 ja 1914.

Vain 31-vuotiaaksi elänyt Wilding on kuulunut International Tennis Hall of Fameen vuodesta 1978.

## Grand Slam -otteluvoitot
* Kaksinpelit 
** Australian avoimet: 1906, 1909
** Wimbledon: 1910, 1911, 1912, 1913
* Nelinpelit 
** Australian avoin tennisturnaus: 1906
** Wimbledon: 1907, 1908, 1910, 1914

## Lähteet

## Aiheesta muualla
Donnie Wahlberg

**Donald Edward ”Donnie” Wahlberg, Jr.** (s. 17. elokuuta 1969)  on yhdysvaltalainen laulaja, näyttelijä ja elokuvatuottaja. Hän kuuluu erityisesti 1980–1990-luvuilla suosiota saavuttaneeseen New Kids on the Block -yhtyeeseen ja on sittemmin esiintynyt muiden muassa elokuvissa *[[Kuudes aisti (elokuva)|Kuudes aisti]]* (1999) ja *[[Saw II]]* (2005). Donnie näytteli myös ylikersantti Carwood Liptonia HBO:n minisarjassa *[[Taistelutoverit|Taistelutoverit]]* (2001). Donnie Wahlbergilla on rooli poliisisarjassa *[[Blue Bloods]]*, jossa hän esittää etsivä Danny Reagania. Vuonna 2015 ensi-iltansa saaneessa elokuvassa *[[Tooken]]* Wahlberg esittää CIA:n agenttia.

Wahlberg on Mark Wahlbergin veli. Hän oli naimisissa Kim Feyn kanssa vuosina 1999–2008. Heillä on kaksi poikaa. Hänen nykyinen puolisonsa on Jenny McCarthy.

## Filmografia

## Lähteet
Taina Haahti

**Taina Haahti** (vuoteen 2002 **Hyytiäinen**, s. 1960) on suomalainen kirjailija. Hänen esikoisromaaninsa *Kunnian kauppiaat* ilmestyi 1996. Haahti toimii nykyään päätoimisena kirjailijana.

Haahti on valmistunut Helsingin kauppakorkeakoulusta kauppatieteiden maisteriksi ja hän on suorittanut myös valtiotieteen kandidaatin tutkinnon. Hän työskenteli kymmenkunta vuotta rahoitus- ja sijoitusalalla sekä toimi sen jälkeen kirjoittamisen ohessa kestävän kehityksen konsulttiyrityksen neuvonantajana. Haahti on kirjoittanut myös kolumneja esimerkiksi *Helsingin Sanomiin*.

## Teoksia
* *Kunnian kauppiaat* (1996 WSOY, nimellä Taina Hyytiäinen)
* *Näkymättömän nimissä* (1997 WSOY, nimellä Taina Hyytiäinen)
* *Sankaripeluri* (1999 WSOY, nimellä Taina Hyytiäinen)
* *Puhdas kertomus* (WSOY 2002)
* 
* *Ufo tapaus eli arvoitus nimeltä Antero* (WSOY 2004)
* *Ron Tulinen* (WSOY 2005)
* Täyttä pimeyttä Xhafoniin (WSOY 2006)
* *Apaja* (WSOY 2008)
* *Gladiaattorikoutsi (WSOY 2010)*
* *Kaikki mitä tiedän huomisesta* (Siltala 2011)
* *Koeaika* (Siltala 2013)
* *Mariaanien hauta : romaani paremmasta elämästä* (Siltala 2015)
* *Kolumnisti : rikosromaani* (Crime Time 2017)
**Siperian unia : romaani* (Siltala 2018)
**Strategi : rikosromaani* (Crime Time 2019)
**Aavikkotien hyypiö*, nuortenromaani (Karisto 2021)
**Bulvaani:* Rikosromaani (Crime Time 2021)
**Aktivisti*: Rikosromaani (Crime Time) 2025)

## Lähteet

## Aiheesta muualla
* Kotisivut.
Rex Hartwig

**Rex Noel Hartwig** (2. syyskuuta 1929 – 30. joulukuuta 2022) oli australialainen tennispelaaja. Hän ylsi vuonna 1954 kaksinpelissä finaaliin sekä Australian että Yhdysvaltain avoimissa. Ensimmäisessä hän hävisi Mervyn Roselle, viimeksi mainitussa Vic Seixasille.

Hartwig voitti vuosina 1953–1955 Yhdysvaltain avoimissa, Australian avoimissa ja Wimbledonissa neljä nelinpelimestaruutta parinaan Mervyn Rose. Lisäksi hän eteni vuonna 1953 Rosen kanssa finaaliin Wimbledonissa, mutta hävisi Lew Hoadille ja Ken Rosewallille. 

## Lähteet
Hubert Strolz

**Hubert Strolz** (s. 26. kesäkuuta 1962 Warth, Itävalta) on itävaltalainen uransa lopettanut alppihiihtäjä.

Strolz voitti olympiakultaa alppiyhdistetyssä Calgaryn olympialaisissa 1988, lisäksi hän sijoittui suurpujottelussa hopealle ja supersuurpujottelussa neljänneksi. Sarajevon olympialaisten suurpujottelussa Strolz oli kuudes ja Albertvillessä 1992 samassa lajissa yhdeksäs.

MM-kilpailuissa Strolz sijoittui kolme kertaa neljänneksi: Suurpujottelussa 1987, super-G:ssä 1989 ja pujottelussa 1993. Lisäksi hänen MM-uraltaan löytyy vielä yksi viides sija ja kaksi kuudetta sijaa.

Alppihiihdon maailmancupin kokonaiskilpailussa Strolz oli parhaimmillaan kolmas kauden 1987-1988 jälkeen, samalla kaudella hän voitti alppiyhdistetyn lajicupin. Hän saavutti urallaan vain yhden osakilpailuvoiton, Bad Kleinkirchheimin alppiyhdistetystä 1988. Vaikka Strolz saavutti vain yhden osakilpailuvoiton, niin yhteensä hän oli palkintokorokkeella peräti 34 kertaa, joista yli puolet (18 kertaa) tuli suurpujottelusta.

Strolz lopetti uransa kauden 1993-1994 jälkeen.

## Lähteet
*
*Strolz Ski-databasen sivuilla
S/S Porthan

**S/S Porthan** oli vuonna 1864 rakennettu Ångfartyget-Porthans Bolagin Ruotsista Bergsunds Mekaniska Verkstadilta tilaama matkustajalaiva. Se oli Turun ensimmäinen avomeriliikenteeseen soveltunut potkurialus.

Laiva aloitti syyskuun lopulla 1864 linjalla Turku–Helsinki-Lyypekki, mistä se siirrettiin Tukholman reitille. Alus ajoi karille Otkantin edustalla 23. marraskuuta, mikä päätti sen ensimmäisen purjehduskauden. Seuraavana vuonna alus kulki reittejä Porin Reposaari-Turku-Helsinki-Lyypekki sekä Turusta Tukholmaan. Kesän 1866 alus oli keskikesän Tukholma-Turku-Pietari purjehduksia lukuun ottamatta Lyypekin reitillä. Kaksi seuraavaa vuotta alus teki jäiden lähdettyä purjehdukset Turusta Lyypekkiin, minkä jälkeen se siirtyi Oulu-Pietari rannikkoreitille. Kauden päätteeksi alus teki toisen matkan Lyypekkiin. Vuoden 1867 marraskuussa alus ajoi karille Gotlannin rannikolla, minkä seurauksena se oli koko talven telakalla Oskarshamnissa.

Vuonna 1869 *Porthan* teki matkan Turusta Lyypekkiin pysähtyen välillä Helsingissä, Viipurissa, Pietarissa, Tallinnassa ja Riiassa. Tästä eteenpäin alus oli pääasiassa Pohjanlahden satamista Lyypekkiin kulkeneella reitillä. Aluksella tehtiin 1881 peruskorjaus, jolloin sen höyrykone vaihdettiin.

*Porthan* ajoi sumussa 19. lokakuuta 1882 Harmajan edustalla matalikolle sillä seurauksella, että 17-henkisen laivaväen täytyi jättää laiva ja pelastautua Helsinkiin. Aluksen päällikkönä turman sattuessa toimi G. Mattsson. Kovan aallokon takia lastia ei saatu puretuksi ja alus upposi muutaman päivän kuluttua karin kupeeseen. Porthanista on nähtävillä enää ahtojäiden repimiä jäänteitä karikon etelärannassa. Tunnistettavia osia on vähän, mutta esimerkiksi tukevimpia runkopalkkeja löytyy runsaasti. Höyrykattilat lienevät edelleen muodossaan jossakin samalla alueella.

## Lähteet

## Aiheesta muualla
*Turkusteamers.com
S/S Torneå

**S/S Torneå** oli vuonna 1876 valmistunut S/S Von Döbelnin sisaralus.

S/S Torneån rakensi 1876 tukholmalainen *W. Lindbergs Mekaniska Verkstad* torniolaiselle *Torneå Ångfartygs Ab*-varustamolle. Laivan vetoisuus oli 704 bruttorekisteritonnia, pituus 55,70 metriä, leveys 7,94 metriä ja syväys 3,66 metriä. Laivan höyrykoneen teho oli 400 hevosvoimaa. Laivalla oli 77 hyttipaikkaa ja se saattoi ottaa saman määrän matkustajia.

S/S Torneå liikennöi vuoteen 1892 saakka Tornio–Pietari-linjalla poiketen myös Suomen rannikkokaupungeissa. Vuonna 1892 Torneå Ångfartygs Ab-varustamo siirtyi Finska Ångfartygs Ab:n haltuun ja S/S Torneå alkoi liikennöidä Turku–Tukholma-reitillä. Laivan höyrykone uusittiin 1913 ja vuodesta 1914 alkaen se liikennöi Helsinki–Hanko–Tukholma-reitillä sekä myös Helsingistä Stettiniin.

S/S Torneå muutettiin 1929 proomuksi ja sen nimeksi tuli *F.Å.A. VI*. Vuonna 1951 proomu myytiin J.Koskinen Helsinki Oy Ab:lle romutettavaksi ja se romutettiin 1952.

## Lähteet
John F. Seiberling

**John Frederick Seiberling** (8. syyskuuta 1918 Akron, Ohio &ndash; 2. elokuuta 2008 Akron, Ohio) oli yhdysvaltalainen demokraattisen puolueen poliitikko. Hän istui edustajainhuoneen jäsenenä Ohion 14. vaalipiiristä vuosina 1971–1987.

Seiberling syntyi Akronissa, palveli armeijassa vuosina 1942–1946 ja valmistui lakimieheksi. Vielä kongressiuransa jälkeen hän työskenteli Akronin yliopiston oikeustieteellisen tiedekunnan henkilökunnassa Ohiossa.

Seiberling oli Goodyearin perustajan, Frank A. Seiberlingin, pojanpoika. Myös hänen serkkunsa Francis toimi kongressin jäsenenä, tosin republikaanisesta puolueesta. 

## Lähteet